ทันตแพทย์คาดว่าหนูน่าจะมีการติดเชื้อที่รากฟัน เลยจัดยาเมโทรนิดาโซลกับอะมอกซี่มาให้ทานค่ะ หนูทานยาสองตัวนี้ได้สองวันแล้ว แต่รู้สึกคลื่นไส้ จะอาเจียน เวียนศีรษะ ขมปากขมคอ จะฝืนกินต่อก็คงไม่ไหว เพราะทำให้เวียนศีรษะจนมีผลกระทบกับงานที่ทำ เลยจะปรึกษาว่าถ้าหนูหยุดกินยาได้ไหมคะ มีผลอะไรต่อไปไหมคะ
สวัสดีค่ะ ยา metronidazole (เมโทรนิดาโซล) เป็นยาปฏิชีวนะ ที่จะออกฤทธิ์ต้านเชื้อแบคทีเรียในร่างกาย ซึ่งจะใช้ในการรักษาโรคจากการติดเชื้อแบคทีเรียได้หลากหลายชนิดรวมไปถึงแบคทีเรียในช่องปากผลข้างเคียงจากยาเช่นคลื่นไส้ อาเจียน ไม่อยากอาหาร รู้สึกน้ำลายขม ปวดท้อง ไม่สบายท้อง ท้องผูก ท้องเสีย ปวดหัว เวียนหัว เดินเซดังนั้นจากอาการที่กล่าวมา น่าจะเป็นผลข้างเคียงของยาหากมีอาการมากจนรบกวนการทำงาน การใช้ชีวิตประจำวัน ควรรีบกลับไปปรึกษาทันตแพทย์ที่ดูแลโดยด่วน ว่าสามารถเปลี่ยนเป็นยากลุ่มอื่นที่ครอบคลุมการรักษาโรคแต่ไม่มีผลข้างเคียงดังกล่าวได้หรือไม่